
Бүген Татарстан Республикасы Президенты Рөстәм Миңнеханов Новосибирск шәһәренә эш сәфәре кылса, анда ул "Федераль Сабантуй - 2019" татар милли бәйрәмендә катнашырга ниятли.

Өлкә администрациясендә Татарстан Президенты Новосибирск өлкәсе Губернаторы Андрей Травников белән очрашты. Татарстан делегациясе составында Дәүләт Думасының Милләтләр эшләре буенча комитеты рәисе, Татар федераль милли-мәдәни автономиясе рәисе Илдар Гыйлметдинов, ТР Премьер-министры урынбасары, "Милли Шура" милли советы рәисе Васил Шәйхразыев, ТР мәдәният министры Ирада Әюпова, Түбән Кама муниципаль районы башлыгы Айдар Метшин бар. ТР Түбән Кама районы быел Татарстан Республикасыннан Федераль Сабантуйда оештыручы.

Очрашуда ике төбәк мөнәсәбәтләрен үстерү турында һәм хезмттәшлек турында килешү имзалау турында сүз барды.

Шуннан Рөстәм Миңнеханов һәм Андрей Травников Обь елгасының төзекләндерелгән ярында оештырылган Сабантуй бәйрәменә юнәлделәр.
Татарстан Президенты Рөстәм Миңнеханов Новосибирскка килде